ระเบียบกรมสอบสวนคดีพิเศษระเบียบกรมสอบสวนคดีพิเศษว่าด้วยข้อมูลข่าวสารของราชการพ.ศ. ๒๕๔๘ เพื่อให้เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐ และเพื่อให้การบริหาร การจัดระบบ การขอ การอนุญาตและการบริหารข้อมูลข่าวสารราชการที่อยู่ในความรับผิดชอบของกรมสอบสวนคดีพิเศษ เป็นไปด้วยความเรียบร้อยรวดเร็วและมีประสิทธิภาพ ถูกต้องตามกฎหมายและระเบียบของทางราชการฉะนั้นอาศัยอำนาจตามความในมาตรา ๓๓ แห่งพระราชบัญญัติปรับปรุงกระทรวง ทบวง กรม พ.ศ. ๒๕๔๕ประกอบกับกฎกระทรวงแบ่งส่วนราชการกรมสอบสวนคดีพิเศษ กระทรวงยุติธรรม พ.ศ. ๒๕๔๕อธิบดีกรมสอบสวนคดีพิเศษจึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกรมสอบสวนคดีพิเศษว่าด้วยข้อมูลข่าวสารของราชการ พ.ศ. ๒๕๔๘ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุกเบกษาเป็นต้นไปข้อ๓ บรรดาระเบียบ ข้อบังคับ และคำสั่งอื่นใดของกรมสอบสวนคดีพิเศษในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ๔ระเบียบนี้ให้ใช้บังคับแก่ข้าราชการ ลูกจ้างและผู้ซึ่งมาช่วยปฏิบัติงานของกรมสอบสวนคดีพิเศษข้อ๕ ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูลหรือสิ่งใดๆตามกฎหมายว่าด้วยข้อมูลข่าวสารของราชการที่อยู่ในความรับผิดชอบของกรมสอบสวนคดีพิเศษส่วนราชการ หมายความว่า กระทรวง ทบวง กรมและให้หมายความรวมถึงรัฐวิสาหกิจหน่วยงานหรือองค์กรของรัฐข้อ๖ให้อธิบดีกรมสอบสวนคดีพิเศษรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้อธิบดีกรมสอบสวนคดีพิเศษมีอำนาจวินิจฉัยสั่งการตามที่เห็นสมควรหมวด ๑คณะกรรมการบริหารข้อมูลข่าวสาร ข้อ๗[๒] ให้มี คณะกรรมการบริหารข้อมูลข่าวสารในกรมสอบสวนคดีพิเศษ เรียกโดยย่อว่ากข.กสพ. ประกอบด้วยรองอธิบดีกรมสอบสวนคดีพิเศษที่อธิบดีกรมสอบสวนคดีพิเศษมอบหมาย เป็นประธานกรรมการรองอธิบดีกรมสอบสวนคดีพิเศษอื่นเป็นรองประธานกรรมการ ผู้บัญชาการสำนักกิจการต่างประเทศและคดีอาชญากรรมระหว่างประเทศผู้บัญชาการสำนักคดีการเงิน การธนาคารผู้บัญชาการสำนักคดีคุ้มครองผู้บริโภคและสิ่งแวดล้อมผู้บัญชาการสำนักคดีทรัพย์สินทางปัญญา ผู้บัญชาการสำนักคดีเทคโนโลยีและสารสนเทศผู้บัญชาการสำนักคดีภาษีอากร ผู้บัญชาการสำนักคดีอาญาพิเศษ ๑ ผู้บัญชาการสำนักคดีอาญาพิเศษ๒ ผู้บัญชาการสำนักคดีอาญาพิเศษ ๓ ผู้บัญชาการสำนักเทคโนโลยีและศูนย์ข้อมูลการตรวจสอบผู้บัญชาการสำนักพัฒนาและสนับสนุนคดีพิเศษ ผู้บัญชาการสำนักบริหารกลางผู้บัญชาการสำนักนโยบายและยุทธศาสตร์ ผู้อำนวยการกลุ่มบริหารทรัพยากรบุคคล ผู้อำนวยการกลุ่มงานตรวจสอบภายในเป็นกรรมการให้ผู้อำนวยการกองกฎหมาย เป็นกรรมการและเลขานุการให้ข้าราชการกองกฎหมาย จำนวน ๒ คน และข้าราชการสำนักบริหารกลาง จำนวน ๑ คนเป็นผู้ช่วยเลขานุการข้อ๘ ให้ กข. กสพ. มีอำนาจและหน้าที่ดังต่อไปนี้(๑) เสนอนโยบายหรือมาตรการเกี่ยวกับการบริหาร การจัดระบบการขออนุญาตและการบริการข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารที่ต้องส่งลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓) ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔) ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่กรมสอบสวนคดีพิเศษหรือส่งไปยังหอจดหมายเหตุแห่งชาติ กรมศิลปากร กระทรวงวัฒนธรรม หรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕) ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรี ว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๖) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับหน่วยงานในสังกัด(๗)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘) แต่งตั้งคณะอนุกรรมการหรือคณะทำงานเพื่อให้ปฏิบัติการในเรื่องใดๆตามที่ กข.กสพ. มอบหมาย(๙) เชิญบุคคลใดๆมาสอบถามหรือให้ชี้แจงแสดงความคิดเห็นเกี่ยวกับข้อมูลข่าวสาร(๑๐) ดำเนินงานอื่นใดตามที่อธิบดีกรมสอบสวนคดีพิเศษมอบหมายข้อ๙ การประชุม กข.กสพ.ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงเป็นองค์ประชุมถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งขึ้นทำหน้าที่ประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๑๐ ให้นำความในข้อ ๙มาใช้บังคับกับการประชุมของคณะอนุกรรมการที่ กข.กสพ. แต่งตั้งโดยอนุโลมข้อ๑๑ มติของ กข.กสพ.ต้องได้รับความเห็นชอบจากอธิบดีกรมสอบสวนคดีพิเศษก่อนจึงจะดำเนินการตามมตินั้นได้หมวด ๒การจัดระบบข้อมูลข่าวสาร ข้อ๑๒ให้หน่วยงานในกรมสอบสวนคดีพิเศษจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่นและระเบียบของราชการข้อ๑๓ ในการดำเนินงานตามข้อ ๑๒ให้หน่วยงานในกรมสอบสวนคดีพิเศษ จัดให้มีเจ้าหน้าที่เพื่อควบคุม ดูแล ตรวจสอบติดตามและประสานงานในการดำเนินงานดังกล่าว ให้เป็นไปโดยความเรียบร้อยหมวด ๓การขอข้อมูลข่าวสารและการอนุญาต ข้อ๑๔ ให้ส่วนราชการ ข้าราชการพนักงานหรือลูกจ้างของส่วนราชการ หรือบุคคลที่ประสงค์จะเข้าตรวจดู ศึกษาค้นคว้าหรือขอสำเนาข้อมูลข่าวสารทำหนังสือหรือยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นต่ออธิบดีกรมสอบสวนคดีพิเศษหรือผู้มีอำนาจอนุญาตในกรณีจำเป็นเร่งด่วนผู้ดำรงตำแหน่งผู้บัญชาการสำนักหรือเทียบเท่าขึ้นไปของส่วนราชการหรือผู้ที่ได้รับมอบหมายจากผู้ดำรงตำแหน่งดังกล่าวอาจขอด้วยวาจาหรือทางโทรสารก็ได้ โดยให้แจ้งชื่อ ตำแหน่งและที่อยู่ของผู้ขอด้วยข้อ๑๕การขอข้อมูลข่าวสารตามหมายเรียกพยานเอกสารของศาลให้นำเสนออธิบดีกรมสอบสวนคดีพิเศษ หรือผู้ได้รับมอบหมายพิจารณาอนุญาตและให้ข้าราชการผู้รับผิดชอบตั้งแต่ระดับ ๕ ขึ้นไป เป็นผู้รับรองสำเนาข้อมูลข่าวสารข้อ๑๖ ข้อมูลข่าวสารใด หากมีกฎหมายระเบียบอื่น หรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาต จะต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วยหมวด ๔การบริการข้อมูลข่าวสาร ข้อ๑๗ ให้หน่วยงานในกรมสอบสวนคดีพิเศษรวบรวม จัดเตรียมและจัดให้มีข้อมูลข่าวสารที่ดำเนินการเสร็จแล้วและอยู่ในความรับผิดชอบเพื่อเผยแพร่ ขาย จำหน่าย จ่ายแจก ตรวจดูและศึกษาค้นคว้าตลอดจนจัดหาและจัดทำสำเนาข้อมูลข่าวสารดังกล่าว ตามกฎหมายว่าด้วยข้อมูลข่าวสารของราชการการบริการข้อมูลข่าวสารนอกจากที่กล่าวในวรรคหนึ่งให้เป็นไปตามคำแนะนำ หรือความเห็นของ กข.กสพ.ข้อ๑๘ข้อมูลข่าวสารที่อยู่ระหว่างดำเนินการ ให้ถือปฏิบัติตามข้อ ๑๗ โดยอนุโลมเว้นแต่เป็นเรื่องลับ ตามระเบียบว่าด้วยการรักษาความปลอดภัยแห่งชาติ พ.ศ. ๒๕๑๗หรือระเบียบที่คณะรัฐมนตรีกำหนดว่าด้วยการรักษาความลับของราชการหรือเป็นเรื่องที่ไม่ต้องเปิดเผย ตามกฎหมายว่าด้วยข้อมูลข่าวสารของราชการหรือที่ผู้มีอำนาจอนุญาตตามข้อ ๑๔ เห็นว่าเป็นเรื่องที่ไม่ต้องเปิดเผยข้อ๑๙ ข้อมูลข่าวสารที่มีไว้เพื่อขายหรือจำหน่ายให้คิดค่าใช้จ่ายต่างๆ ตามหลักเกณฑ์ที่ กข.กสพ. กำหนดข้อ ๒๐การเรียกค่าธรรมเนียมการเข้าตรวจดู ขอสำเนา หรือขอสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ที่ กข.กสพ. กำหนด โดยความเห็นชอบของคณะกรรมการตามกฎหมายว่าด้วยข้อมูลข่าวสารของราชการการรับรองสำเนาข้อมูลข่าวสารตามวรรคหนึ่งให้ข้าราชการที่รับผิดชอบข้อมูลข่าวสารนั้นตั้งแต่ระดับ ๓ หรือเทียบเท่าขึ้นไปเป็นผู้รับรองโดยลงลายมือชื่อ พร้อมทั้งชื่อตัว ชื่อสกุลและตำแหน่ง ตลอดจนวันเดือน ปี ให้ชัดเจน ทั้งนี้ ให้รับรองตามจำนวนที่ผู้ยื่นคำขอขอให้รับรองข้อ๒๑ รายได้จากการขายหรือจำหน่ายข้อมูลข่าวสารตามข้อ ๑๙ และค่าธรรมเนียมตามข้อ ๒๐ให้ปฏิบัติตามระเบียบของราชการข้อ๒๒การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วนโดยให้คำนึงถึงความสิ้นเปลือง เช่นจำนวนข้อมูลข่าวสาร ระยะเวลา และค่าใช้จ่ายในการส่ง ทั้งนี้ให้ผู้บัญชาการสำนัก/เลขานุการกรม/หัวหน้ากลุ่ม/หัวหน่วยตรวจสอบภายในซึ่งเป็นเจ้าของเรื่องเป็นผู้พิจารณาอนุญาตข้อ๒๓ การบริการข้อมูลข่าวสาร ให้ดำเนินการให้แล้วเสร็จโดยเร็ว ทั้งนี้ให้ถือปฏิบัติตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดีพ.ศ. ๒๕๔๖หมวด ๕สถานที่บริการข้อมูลข่าวสาร ข้อ๒๔ ให้หน่วยงานในกรมสอบสวนคดีพิเศษควบคุม ดูแลข้อมูลข่าวสารที่อยู่ในความรับผิดชอบให้เป็นไปตามกฎหมายและระเบียบของราชการ และจัดสถานที่บริการข้อมูลข่าวสาร ดังนี้ให้ฝ่ายประชาสัมพันธ์สำนักงานเลขานุการกรมเป็นสถานที่ติดต่อเพื่อขอรับข้อมูลข่าวสารหรือให้คำแนะนำในการติดต่อกับหน่วยงานของรัฐโดยให้มีหน้าที่ ดังต่อไปนี้ก.ให้บริการข้อมูลข่าวสารที่อยู่ระหว่างดำเนินการของหน่วยงานในกรมสอบสวนคดีพิเศษและข้อมูลข่าวสารที่ดำเนินการเสร็จแล้วข.เป็นศูนย์ประสานงานกับหน่วยงานในกรมสอบสวนคดีพิเศษเพื่อให้บริการข้อมูลข่าวสารค.จัดทำประกาศกรมสอบสวนคดีพิเศษและกำหนดสถานที่ติดต่อขอรับข้อมูลข่าวสารของกรมสอบสวนคดีพิเศษประกาศ ณ วันที่ ๗มกราคม พ.ศ. ๒๕๔๘พลตำรวจเอก สมบัติอมรวิวัฒน์อธิบดีกรมสอบสวนคดีพิเศษระเบียบกรมสอบสวนคดีพิเศษว่าด้วยข้อมูลข่าวสารของราชการ (ฉบับที่๒) พ.ศ. ๒๕๕๘[๓]ข้อ ๒ ระเบียบนี้ให้ใช้บังคับถัดจากวันประกาศในราชกิจจานุเบกษาเป็นต้นไปฐิติพงษ์/ผู้จัดทำ๒๔ สิงหาคม ๒๕๔๘วิศนี/เพิ่มเติม๒๔ สิงหาคม ๒๕๕๘นุสรา/ตรวจ๕ พฤศจิกายน ๒๕๕๘[๑] ราชกิจจานุเบกษา เล่ม ๑๒๒/ตอน ๖๖ ง/หน้า ๔๔/๑๘ สิงหาคม ๒๕๔๘[๒] ข้อ ๗แก้ไขเพิ่มเติมโดยระเบียบกรมสอบสวนคดีพิเศษ ว่าด้วยข้อมูลข่าวสารของราชการ(ฉบับที่๒) พ.ศ. ๒๕๕๘[๓] ราชกิจจานุเบกษา เล่ม ๑๓๒/ตอนพิเศษ ๑๘๐ ง/หน้า ๑/๕ สิงหาคม ๒๕๕๘